সাজ্জাককে কীভাবে গুলি? জানালেন জাভেদ শামিম

কলকাতা: উত্তর প্রদেশের ছাপ মিলল বাংলার পুলিশি অভিযানে। মাত্র দুই ঘণ্টার গুলির লড়াইয়ে খেল খতম বাংলা পুলিশের মোস্ট ওয়ান্টেড আসামী সাজ্জাক আলমের। বাংলাদেশে পালিয়ে যাওয়ার চেষ্টা করেছিল সাজ্জাক আলম। তাকে আত্মসমর্পণ করার কথা বলে পুলিশ। আত্মসমর্পণ না করে পুলিশকে লক্ষ্য করে গুলি চালায় সাজ্জাক। আত্মরক্ষায় পালটা জবাব দেয় পুলিশ। শনিবার ভবানীভবনে সাংবাদিকদের মুখোমুখি হয়ে অপারেশন সংক্রান্ত তথ্য তুলেধরলেন এডিজি আইনশৃঙ্খলা জাভেদ শামিম (ADG Law And Order Javed Shamim)।

শনিবার দুপুরে সাংবাদিকদের মুখোমুখি হন রাজ্য পুলিশের এডিজি আইন শৃঙ্খলা জাভেদ শামিম।জাভেদ জানান, সাজ্জাক পালিয়ে যাওয়ার পর আমরা স্পেশাল টিম গঠন করি। এসটিএফ এবং রাজ্য পুলিশের উচ্চপদস্থ কর্তারা যৌথ অভিযানে নেমে ছিল আসামিকে ধরার জন্য। সাজ্জাককে ধরার চেষ্টা করছিল গত কয়েকদিন ধরে। পুলিশ প্রফেশনাল। অপরাধীদের বিরুদ্ধে জিরো টলারেন্স নীতি নেওয়া হবে। পুলিশের উপর আক্রমণ হলে কীভাবে ট‍্যাকল করতে হয তা পুলিশ জানে। ডিজি থেকে কনস্টেবল পর্যন্ত সকলেই প্রশিক্ষিত। আমাদের কাছে খবর এসেছিল সাজ্জাক বাংলাদেশে পালিয়ে যাচ্ছিল। তবে ছোট ছোট টিম তৈরি করে ওই এলাকা ঘিরে ফেলা হয়। তাকে ধরা দিতে বলা হয়। সে পালিয়ে যাওয়ার চেষ্টা করে। পুলিশকে লক্ষ্য করে গুলি চালায়। পালটা পুলিশ গুলি চালায়। হাসপাতালে নিয়ে যাওয়া হয়। সেখানেই তার মৃত্যু হয়।

আরও পড়ুন: সীমান্তে উত্তেজনা, বিএসএফকে লক্ষ্য ছোড়া হল বোমা

গত বুধবার আদালত থেকে তাঁকে জেলে নিয়ে যাওয়ার সময় দুই পুলিশকর্মীকে গুলি করে পালিয়েছিলেন একটি খুনের মামলায় বিচারাধীন বন্দি সাজ্জাক। এরপরই সাজ্জাকে ধরার জন্য তৎপর পুলিশ প্রশাসন। রাজীব কুমার দুষ্কৃতীদের চারটে গুলি মারার নিদানে জোরদার অভিযানে নামে উত্তরবঙ্গ পুলিশ। ভারত-বাংলা সীমান্তে বিএসএফের কড়া নজরদারির পাশাপাশি সীমান্ত লাগোয়া গ্রাম গুলিতে প্রচুর পুলিশ মোতায়েন সহ শুরু করেছিল চিরুনি তল্লাশী। গোয়ালপোখর (Goalpokhar Encounter) থানার পাঞ্জিপাড়ায় পুলিশকে গুলি করে ফেরার বিচারাধীন আসামী সাজ্জাক আলমের সহযোগী আব্দুল হুসেন ওরফে আবালের স্ত্রী কমরুন্নেসাকে আটকের পরই সাজ্জাক ও আব্দুলের বাংলাদেশ পালানোর খবর পায় পুলিশ। এরপরই খবর পেয়ে শনিবার ভোর নাগাদ গোয়ালপোখর থানার কিচকটোলা এলাকায় সাজ্জাকের হদিস পেয়ে তাঁকে আত্মসমর্পন করতে বলে পুলিশ। কিচকটোলা ঘটনাস্থল থেকে ভারত-বাংলা সীমান্তের দূরত্ব মাত্র পাঁচ কিলোমিটার। বাংলাদেশ পালিয়ে যাবার জন্য সাজ্জাক পুলিশকে লক্ষ্য করে গুলি চালাতে শুরু করে। জবাবে আত্মরক্ষার জন্য পুলিশ গুলি চালায়। ঘটনায় জখম সাজ্জাককে গোয়ালপোখরের লোধন ব্লক প্রাথমিক স্বাস্থ্যকেন্দ্রে নিয়ে যাওয়া হলে চিকিৎসক তাকে মৃত বলে ঘোষণা করে।

দেখুন ভিডিও